Der findes en lang række forskellige værktøjer til formålet, mest anerkendt er GTmetrix, Pingdom Tools og Googles eget værktøj, Pagespeed Insights. Fordelen ved Googles eget værktøj er, at du får anbefalinger til både mobilversionen og desktopversionen af websitet.
Skal du måle rå indlæsningshastigheder, er Pingdom Tools det foretrukne værktøj, da de har servere der kan måles fra, der er placeret tæt på Danmark. Derfor giver det også det mest retvisende billede for et dansk website.